
[bookmark: _GoBack]เรื่อง  การลด ละ และเลิกการใช้โฟม (Polystyrene) บรรจุอาหาร
******************************************************
		จากสภาพสังคมเศรษฐกิจในปัจจุบันที่เปลี่ยนแปลงไป  ทำให้ประชาชนต้องการความสะดวก รวดเร็ว มีการประกอบอาหารด้วยตนเองน้อยลง  ส่วนใหญ่หันไปพึ่งพาร้านอาหารและแผงลอยจำหน่ายอาหาร ถึงแม้กระทรวงสาธารณสุขจะมีการส่งเสริมและสนับสนุนให้เกิดการพัฒนาร้านอาหารและแผงลอยให้ได้มาตรฐานด้านสุขาภิบาลอาหารแต่ยังมีพิษภัยจากสารเคมีที่ปนเปื้อนมากับสารอาหารผ่านภาชนะบรรจุประเภทโฟม(Polystyrene) เนื่องจากสะดวก ราคาถูก และหาซื้อได้ง่าย  จากงานวิจัยในต่างประเทศ พบว่าเมื่อนำกล่องโฟม (Polystyrene) ไปบรรจุอาหารที่มีความร้อนสูงหรือที่มีไขมันหรือน้ำมัน จะมีสารพิษออกมาปนเปื้อนนาหาร ซึ่งเป็นสารก่อมะเร็ง (Carcinogen) ได้แก่สารสไตริน (Styrene) และสารเบนซิน (Benzene) มีผลกระทบต่อสุขภาพของผู้บริโภคประกอบกับคณะรัฐมนตรีได้กำหนด เรื่องขยะมูลฝอย เป็นวาระแห่งชาติที่ให้ทุกภาคส่วนต้องถือปฏิบัติและให้ความร่วมมือในการลดปริมาณขยะมูลฝอยโดยเฉพาะมูลฝอยประเภทกล่องโฟม เป็นปัญหาสิ่งแวดล้อมที่สำคัญกล่าวคือ ต้องใช้เวลาย่อยสลาย 450 ปี
		ในการนี้เพื่อคุ้มครองสุขภาพของประชาชนและเป็นการป้องกันปัญหาสิ่งแวดล้อม องค์การบริหารส่วนตำบลตะโละหะลอ  จึงขอประกาศขอความร่วมมือจาก ส่วนราชการ  ผู้ประกอบการร้านค้า  โรงเรียน  ผู้บริโภคและองค์กรภาคเอกชน ดำเนินการดังนี้
1. ลด ละ เลิกการใช้โฟม(Polystyrene) บรรจุอาหารหรือจัดสถานที่ปลอดโฟม No Foam
2. ส่วนราชการ ผู้ประกอบการร้านค้า  โรงเรียน  ผู้บริโภคและองค์กรภาคเอกชน  รณรงค์ลดปริมาณขยะมูลฝอยภาชนะโฟมบรรจุอาหาร 
3. ส่งเสริมสนับสนุนการใช้วัสดุธรรมชาติหรือภาชนะที่ทำจากธรรมชาติหรือผลิตภัณฑ์ที่ปลอดภัยต่อสุขภาพและสามารถย่อยสลายได้ตามธรรมชาติเป็นมิตรกับสิ่งแวดล้อม เพื่อลดผลกระทบต่อสุขภาพของประชาชนและลดปริมาณขยะมูลฝอยในตำบล
จึงประกาศให้ทราบโดยทั่วกัน

การปิดประกาศเรื่อง  การลด ละ และเลิกการใช้โฟม (Polystyrene) บรรจุอาหาร
ตามร้านค้าและร้านอาหารในตำบลตะโละหะลอ

